《巡社纪事》
清代·谭垣

凌晨赴茄藤，绕社乔木古。宿鸟鸣高枝，疏花缀深圃。

番众拥我前，衣被半蓝缕。升堂细咨询，一一诉贫苦。

众番叩头说，番愚为人侮。我谓番本愚，圣朝所安抚。

谁欤或侮之，我能为尔剖。慎勿学奸刁，贫苦乃自取。

老番共点头，少番首亦俯。开道至再三，不觉日亭午。

作者简介：谭垣，字牧亭，号桂峤，江西龙南人。清乾隆十三年 （1748）进士，乾隆二十九年（1764）五月任凤山知县。缉盗安民，尤重建设。秩满，士民伐石纪绩。